**І́ржы Ру́снак** (чэшск.: Jiří Rusnok; нар. 16 кастрычніка 1960, Острава, ЧССР) — чэшскі палітык, прэм'ер-міністр Чэхіі з 2013 года па 2014 год.

Біяграфія
---------

Іржы Руснак нарадзіўся 16 кастрычніка 1960 года ў Остраве. У 1984 годзе скончыў Вышэйшую школу эканомікі ў Празе.

Кар’еру пачынаў у Дзяржплане, затым працаваў у Федэральным міністэрстве па стратэгічным планаванні і Федэральным міністэрстве працы і сацыяльных спраў. На працягу шасці гадоў працаваў кансультантам, кіраўніком сацыяльна-эканамічнага аддзела ў Чэшска-мараўскай канфедэрацыі прафсаюзаў. У жніўні 1998 года прызначаны намеснікам міністра працы і сацыяльных спраў, з красавіка 2001 года па ліпень 2002 года быў міністрам фінансаў, з ліпеня па сакавік 2003 года займаў пасаду міністра прамысловасці і гандлю Чэхіі.

Пасля 2003 года сышоў з палітыкі, займаўся бізнесам. У 2005—2012 гадах быў прэзідэнтам Асацыяцыі пенсійных фондаў. З 2006 года і да лета 2013 года Руснак старшыня савета дырэктараў і галоўны выканаўчы дырэктар пенсійнага фонду ING. З 2009 года — старшыня Савета грамадскага кантролю аўдыту. З 2010 года з’яўляецца членам Нацыянальнага эканамічнага савета ўрада Чэхіі.

У 1998—2010 гадах член Чэшскай сацыял-дэмакратычная партыі.

Прэм’ер-міністр
---------------

Пасля скандала, звязанага з абвінавачваннямі некаторых членаў урада ў карупцыі, а таксама скандалу, звязанага з кіраўніком апарата былога прэм’ера Янай Надзьявай, Пётр Нечас сышоў у адстаўку з пасады прэм’ер-міністра 17 чэрвеня 2013 года. На яго месца прэзідэнтам Земанам быў прызначаны 25 чэрвеня Іржы Руснак.

Руснаку было неабходна за 60 дзён сфарміраваць Урад Чэшскай Рэспублікі і атрымаць вотум даверу Палаты дэпутатаў Парламента, аднак супраць прызначэння Руснака выступілі многія члены Палаты дэпутатаў, якія запатрабавалі правядзенні датэрміновых выбараў. Аднак яму праз два тыдні ўдаўся сфарміраваць новы ўрад.

7 жніўня ўрад атрымаў вотум недаверу Палаты дэпутатаў і на наступны дзень Руснак заявіў, што ўрад у бліжэйшыя дні сыдзе ў адстаўку.. 9 жніўня Іржы Руснака абвясціў пра адстаўку ўрада. 13 жніўня Прэзідэнт Чэхіі Мілаш Земан прыняў адстаўку ўрада Руснака. Члены ўрада і сам Руснак выконвалі свае абавязкі да фарміравання новага ўрада пасля пазачарговых выбараў у Палату дэпутатаў Парламента. Аднак фарміраванне ўрада ў Чэхіі зацягнулася да пачатку наступнага года. І толькі 29 студзеня прэзідэнт зацвердзіў склад новага ўрада Багуслава Собаткі.

Асабістае жыццё
---------------

Іржы Руснак жанаты, мае двух сыноў — Міхала (1989) і Томаша (1992).

Заўвагі
-------

1. ↑  Evidence zájmových osob StB (EZO)<a href='https://wikidata.org/wiki/Track:Q104900509'></a>
2. ↑  Новым прэм’ерам Чэхіі стаў Іржы Руснак
3. ↑  Prezident přijal demisi předsedy vlády
4. ↑  Іржы Руснак стаў новым прэм’ерам Чэхіі
5. ↑  Іржы Руснак прызначаны новым прэм’ер-міністрам Чэхіі
6. ↑  ИРЖИ РУСНОК
7. ↑  Урад Чэхіі падасць у адстаўку ў найбліжэйшыя дні
8. ↑  Прэзідэнт Чэхіі прыняў адстаўку ўрада Іржы Руснака
9. ↑  У Празе падпісаны дагавор аб фарміраванні трохпартыйнага кааліцыйнага ўрада
10. ↑  У Чэхіі з’явіўся новы палітычны ўрад.
11. ↑  Біяграфія Іржы Руснака

Зноскі
------

Спасылкі
--------

* Афіцыйны сайт(недаступная спасылка)  (чэшск.)

| ⛭Чэхія Прэм’ер-міністры Чэхіі |
| --- |
| 
* Вацлаў Клаус
* Ёсеф Тошаўскі
* Мілаш Земан
* Уладзімір Шпідла
* Станіслаў Грос
* Іржы Параўбек
* Мірак Топаланек
* Ян Фішэр
* Петр Нечас
* Іржы Руснак
* Богуслаў Собатка
* Андрай Бабіш
* Петр Фіяла

 |

|  |  |
| --- | --- |
| ⚙️   Тэматычныя сайты | Česko-Slovenská filmová databáze |
| Слоўнікі і энцыклапедыі | Вялікая нарвежская · Britannica (онлайн) · OpenSanctions |
| Нарматыўны кантроль | GND: 119102380X · NKC: jo2002140361 · VIAF: 84143062 |